Държавен вестник, бр. 23, 2016 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  23
5. името и регистрираното търговско наи-
менование или регистрирана търговска марка 
и адрес на производителя;
6. тип и сериен или партиден номер на 
съда, позволяващ неговата идентификация.
(2) Информацията по ал. 1 се нанася така, 
че да бъде видима, четлива и незаличима.
(3) Когато се използва табела с данни, тя 
се проектира така, че да не позволява пов-
торна употреба и да включва свободно място 
за прибавяне на допълнителна информация.
Чл. 8. Съдовете се придружават от ин-
струкции и информация за безопасност, които 
съдържат:
1. информацията по чл. 7, ал. 1 с изключе-
ние на серийния номер на съда или номера 
на партидата;
2. предвидено предназначение на съда;
3. изисквания, свързани с поддържането и 
монтирането, които са необходими за осигу-
ряване на безопасността на съда.
Г л а в а  в т о р а 
СЪОТВЕТСТВИЕ НА СЪДОВЕТЕ, ПРИ 
КОИТО ПРОИЗВЕДЕНИЕТО PS × V E 
ПО-ГОЛЯМО ОТ 50 bar.L
Чл. 9. Счита се, че съдовете, при които 
произведението PS × V е по-голямо от 50 
bar.L и които съответстват на хармонизира-
ните стандарти или на части от тях, данни-
те за които са публикувани в „Официален 
вестник“ на Европейския съюз, съответстват 
на съществените изисквания, определени в 
приложение № 1, обхванати от тези стандарти 
или от части от тях.
Чл. 10. (1) Преди производството им съ-
довете, при които произведението PS × V е 
по-голямо от 50 bar.L, се подлагат на „ЕС 
изследване на типа (Модул В)“ съгласно раздел 
I от приложение № 2, както следва:
1. за съдовете, произведени в съответствие с 
хармонизираните стандарти, посочени в чл. 9, 
по избор на производителя то се извършва 
по един от следните начини:
а) оценка на пригодността на техническия 
проект на съда чрез изследване на техническата 
документация и подкрепящите доказателства 
без изследване на образец (Модул В – изслед-
ване на проекта на типа);
б) оценка на пригодността на техническия 
проект на съда чрез изследване на техническата 
документация и подкрепящите доказателства 
с изследване на образец от крайния продукт, 
представителен за предвиденото производство 
(Модул В – изследване на типа произведен 
продукт);
2. за съдовете, които не са произведени 
или са произведени само частично в съответ-
ствие с хармонизираните стандарти, посочени 
в чл. 9, производителят представя образец, 
представителен за предвиденото производство, 
и техническата документация и подкрепящи-
те доказателства за изследване и оценка на 
пригодността на техническия проект на съда 
(Модул В – изследване на типа произведен 
продукт).
(2) Преди пускането им на пазара съдовете 
се подлагат на:
1. „Съответствие с типа въз основа на въ-
трешен производствен контрол с надзор на 
изпитването на съда (Модул С1)“ съгласно 
раздел II от приложение № 2, когато произ-
ведението PS × V е по-голямо от 3000 bar.L;
2. „Съответствие с типа въз основа на въ-
трешен производствен контрол с надзор на 
изпитването на съда (Модул С1)“ съгласно 
раздел II от приложение № 2 или „Съответствие 
с типа въз основа на вътрешен производствен 
контрол с надзор на проверката на съда на 
случайни интервали (Модул С2)“ съгласно 
раздел III от приложение № 2, по избор на 
производителя, когато произведението PS × V 
не е по-голямо от 3000 bar.L, но е по-голямо 
от 200 bar.L;
3. „Съответствие с типа въз основа на въ-
трешен производствен контрол с надзор на 
изпитването на съда (Модул С1)“ съгласно 
раздел II от приложение № 2 или „Съответствие 
с типа въз основа на вътрешен производствен 
контрол (Модул С)“ съгласно раздел IV от 
приложение № 2, по избор на производителя, 
когато произведението PS × V не е по-голямо 
от 200 bar.L, но е по-голямо от 50 bar.L.
(3) Записите и кореспонденцията, свързани 
с процедурите за оценяване на съответствието, 
изпълнявани с участието на органи, ноти-
фицирани по реда на наредбата, се съставят 
на български език или на език, приемлив за 
нотифицирания орган.
Чл. 11. За съдовете, при които произве-
дението PS × V е по-голямо от 50 bar.L и 
чието съответствие е било оценено съгласно 
приложимата процедура за оценяване на съ-
ответствието по чл. 10, се съставя ЕС декла-
рация за съответствие и съответствието им 
с изискванията на наредбата се удостоверява 
с нанесена маркировка „СЕ“.
Чл. 12. (1) ЕС декларацията за съответствие 
потвърждава, че е доказано изпълнението 
на съществените изисквания, определени в 
приложение № 1. 
(2) ЕС декларацията за съответствие се 
съставя по образеца, определен в приложе-
ние № 3, съдържа елементите, определени в 
съответните модули от приложение № 2, и се 
актуализира редовно.
(3) ЕС декларацията за съответствие се 
превежда на езика, определен от съответната 
държава членка, на чиято територия съдът 
се пуска или предоставя на пазара. Когато 
съдът се пуска или предоставя на пазара на 
територията на Република България и ЕС